VEGA & CPH:DOX præsenterer **sir Was’ legesyge produktioner hiver dine hofter på dansegulvet***Den svenske producer har din fredagsfest, når han slipper sit nye album løs i Lille VEGA den 20. marts.*

Joel Wästberg bedre kendt under producernavnet sir Was har netop udgivet sit andet album. Den svenske musiker blender sig stadig sikkert gennem genre og stilarter på *Holding On To A Dream*, hvor han dykker ned i alt lige fra klassisk soul til oldschool hiphop og forfriskende pop.

De 11 sange cirkler omkring forhold og producerens oplevelser med dem. På sangen ”Deployed” medvirker Little Dragons Yukimi Naganoof, da bandet altid har støttet Wästberg.

“*Me and Little Dragon go way back. I’ve been hanging out with them for many years, and they were very supportive with my first album. I remember that Yukimi was always asking me if I was making my own music. One day I was working in my small studio room, and Little Dragon were one floor up. Yukimi knocked on the door and asked if she could listen. I played her some of my songs and she said, “This is great, go out and talk to the world!”. That was before my first album. So having Little Dragon as a feature here makes so much sense*.”

Med *Holding On To A Dream* gik Wästberg efter en mere rig og fyldig lyd modsat debutalbummet, *Digging a Tunnel*, som lød mere lo-fi a la en gammel vinyl. Produceren er denne gang gået på opdagelse i sine indre soniske landskaber.

Åbningsnummeret ”Fly Away” handler om fortidens usikkerhed og er et springbræt ind i et nyt kapitel. Her stikker afdæmpede beats og markante guitarflader ud i mixet. Sangen ”No Giving Up” understreger, hvor langt Wästberg er kommet som sangskriver, og på ”The Sun Will Shine” slipper han legesygen løs i produktionen.

**Fakta om koncerten:**

sir Was (SE)

Fredag d. 20. marts kl. 21.00

Lille VEGA, Enghavevej 40, 1674 København V

Billetpris: 150 kr. + gebyr

Billetsalget starter i dag via vega.dk og Ticketmaster.